ועדת הכספים, כנסת 15, פרוטוקול מספר 118, 2000-04-10 12:00

אלי גולדשמידט: שלום לכולם, אני מתכבד לפתוח את ישיבת הוועדה.

אלי גולדשמידט: על סדר היום מספר העברות תקציביות.

אלי גולדשמידט: ההעברה המרכזית היא העברה של 175 מיליון שקלים למשרד העבודה והרווחה.

יעקב ליצמן: בישיבה האחרונה אישרנו את הפניה הזאת.

אלי גולדשמידט: אישרנו להעביר את זה לרזרבה ועכשיו אנחנו מתבקשים לאשר את ההעברה למשרד העבודה.

יעקב ליצמן: באותה שיחה עם דוד מלגרום דובר על כך שאם תוך שבוע אמנון דה-הרטוך יעביר את הקריטריונים והיועץ המשפטי יאשר אותם, ועדת הכספים לא תצטרך לאשר שוב את ההעברה.

יעקב ליצמן: מתברר שאמנון דה-הרטוך כן מאשר את הדברים ואני רוצה שיהיה ברור שלא נצטרך ישיבה על כך.

אלי גולדשמידט: אני רואה שהנושא הזה מופיע בבקשה של האוצר – סידור נכים בפנימיות.

איוור קרשנר: הממשלה לא העבירה לנו פניה בנושא.

איוור קרשנר: כזכור לכם ועדת הכספים קבעה בזמנו שהאישור לאזורי עדיפות לאומית יהיה רק לחצי שנה והיה סיכום שיאריכו, אבל הממשלה עוד לא פנתה לוועדה.

אבי מעוז: בתקציב שנת 2000 מענק האיזון לרשויות המקומיות קוצץ ב-10%.

אבי מעוז: בדיונים עם משרד האוצר הוחלט לא להחיל את הקיצוץ על שלושה מגזרים: 1.

אבי מעוז: יישובי קו עימות – כאן תהיה תוספת של 26.5 מיליון שקל.

אבי מעוז: 2.

אבי מעוז: ישובים במגזר הערבי – בעקבות ההסכם שהיה עם הרשויות במגזר הערבי יש תוספת להם תוספת למענק האיזון בהיקף של 28.6 מיליון שקלים.

אבי מעוז: 3.

אבי מעוז: רשויות יהודיות שהן באזורי עדיפות א' והן במצב סוציו-אקונומי עד דרגה 4 – יש להן תוספת של 29 מיליון שקלים.

אבי מעוז: כל התוספות האלה מסתכמות ב- 84.1 מיליון שקלים.

עופר חוגי: איזה רשויות נכללות בהסדר הזה?

אבי מעוז: רשויות כמו בית שאן, נתיבות, אופקים, שדרות.

אמנון כהן: רמלה נכללת בהסדר הזה?

אבי מעוז: רמלה אינה באזור עדיפות א'.

משה גפני: מפעם לפעם מגיעים אלינו עם החזרת קיצוץ או מענק איזון שניתנים לרשויות המקומיות.

משה גפני: לאחר מכן פונים אלינו ראשי רשויות על כך שבחלוקה של מענקי האיזון יש עוולות שיוצרות מצב שיש ישובים שמשותקים לגמרי מבחינת התפקוד והפעילות שלהן ויש רשויות שהן במצב הרבה יותר טוב.

משה גפני: בזמנו חלק מחברי הוועדה ביקשו שדרך קבע, כאשר מגיע תקציב רשויות של משרד הפנים, תובא בפנינו הרשימה והקריטריונים לחלוקה.

אבי מעוז: אין לי כרגע את הרשימה, אבל אני יכול למסור לכם את הקריטריונים.

אבי מעוז: הקריטריונים הם: יישובי קו עימות, ישובים במגזר הערבי - -

יעקב ליצמן: דווקא הנושא של יישובי קו עימות לא ברור.

יעקב ליצמן: היו לנו הרבה דיונים לגבי השאלה מה זה בכלל "קו עימות".

משה גפני: אני מבקש לראות תחילה את הרשימה.

אבי מעוז: את 120 מיליון השקלים של הפנייה הקודמת עדיין לא חילקנו.

אבי מעוז: 120 מיליון השקלים הללו הם תוספת על פי תוכניות הבראה.

משה גפני: אני מציע שנאשר את הפניה רק לאחר שנקבל את הרשימה.

אבי מעוז: חבר הכנסת גפני, אני אנסה להסביר לך במה מדובר ואולי תנוח דעתך.

אבי מעוז: מענק האיזון מתחלק על פי נוסחת סוארי.

אבי מעוז: על פי נוסחה זו חילקנו את מענק האיזון המקוצץ וכל הרשויות במדינה קיבלו את זה לפי מדד סוציו-אקונומי.

אבי מעוז: אלה שהיו עם מדד סוציו-אקונומי יותר גבוה הקיצוץ שלהן היה יותר גדול.

אבי מעוז: מלבד יישובי קו עימות הוחלט להחזיר את המענק גם לרשויות שהן באזור עדיפות לאומית א', וזה כולל יישובים בנגב, שהם במדד סוציו-אקונומי מאחד עד ארבע – כמו אופקים, שדרות, נתיבות, דימונה, בית שאן וכד'.

אבי מעוז: אם אתם רוצים את הרשימה של היישובים הללו אני יכול למסור לכם.

עופר חוגי: בעעקבות השביתה של הרשויות מהמגזר הערבי שהיתה בשנה שעברה, הובטח להחזיר להם את כל הקיצוץ.

עופר חוגי: האם הרשויות הללו ניצלו את הכסף?

עופר חוגי: מה שאנחנו מתבקשים להעביר להם היום מהווה תוספת לאותה החלטה?

אבי מעוז: זה במסגרת ההסדר שהיה איתם.

אבי מעוז: בהסכם שהיה בשנת 1999 הוחלט שבמענק האיזון שיינתן הם יקודמו.

אבי מעוז: זה הכסף שאנחנו צריכים כדי לקדם אותם.

משה גפני: יש הגדרה של רשויות ערביות?

משה גפני: "קו עימות" זו הגדרה, "מדד סוציו-אקונומי" זו הגדרה.

משה גפני: איזו מין הגדרה זו "רשויות ערביות", הרי מצבם מבחינה סוציו-אקונומית הוא נמוך, מדוע הם לא נכללים בהגדרה כפי שמוגדרת אופקים?

אבי מעוז: התקציב של הרשויות האלה הוא תקציב צבוע, כלומר, התקציב אצלי מחולק לשלושה חלקים: מגזר דרוזי, רשויות במגזר הערבי ושאר הרשויות שהן המגזר היהודי.

אבי מעוז: אי אפשר להעביר מסעיף לסעיף ואני לא יכול לקחת כסף של מענק איזון שמיועד למגזר הערבי לצורך רשויות במגזר היהודי.

משה גפני: מדוע יש חלוקה כזאת?

אבי מעוז: כי כך בנוי חוק התקציב שאותו אתם מאשרים.

אבי מעוז: זו למעשה חלוקה היסטורית.

אבי מעוז: הרשויות עשו מאמץ במשך שלוש שנים בתוכניות הבראה.

אבי מעוז: תוכניות ההבראה נגמרו וכך גם נגמר הכסף.

אבי מעוז: יש רשויות שעשו מאמץ אדיר והושקעו בהן הרבה כספים, הן פיטרו עובדים כחלק מתהליך ההתייעלות ועכשיו השאלה היא אם לתת עוד קצת כסף ובכך בעצם לקדם אותן.

אבי מעוז: עכשיו אנחנו בעצם דנים איך לחלק את 120 מיליון השקלים האלה.

אבי מעוז: אני בהחלט יכול לומר שזה לא מספיק לנו.

אבי מעוז: כל רשות מגיעה אלינו ואנחנו דנים דיון מקצועי שלוקח זמן.

אבי מעוז: אם ועדי העובדים שנמצאים בעיצומים יעבירו את מענק האיזון, לא תהיה כל בעיה.

אבי מעוז: אם יישארו שתיים-שלוש רשויות שתהיה להן בעיה, אנחנו נפתור להן הבעיה.

אנה שניידר: צריך תקנות לעניין הזה שעדיין לא הובאו אלינו.

אבי מעוז: בחוק ההסדרים נקבע ששר הפנים ושר האוצר יתקינו תקנות כדי שאפשר יהיה לגבות את האגרות האלה.

אבי מעוז: יש לנו בעיה עם זה ואנחנו רוצים ללכת לכיוון של תקנות שיפתרו את הבעיה.

אבי מעוז: צריך קודם שיהיה מחקר רציני לגבי מוסדות הציבור שלפי התקנות יחייבו אותם באגרה.

אבי מעוז: בגלל שאלה תהליכים היסטוריים, אנחנו רוצים שמה שהיה הוא שיהיה בשנתיים הקרובות.

משה גפני: משרד הפנים מבקש העברה של 84 מיליון שקל, שמהווה ביטול הקיצוץ של המענקים לחלק מהרשויות המקומיות.

משה גפני: שליש מהתקציב מיועד לרשויות הערביות ושני שליש לרשויות היהודיות.

משה גפני: מדוע החלוקה היא כזאת?

אבי מעוז: ההעברה לרשויות הערביות היא במסגרת ההסדר שהיה איתם לאחר השביתה שהם עשו.

אבי מעוז: עתה אנחנו למעשה מיישמים את ההסדר הזה.

משה גפני: מבחינה מקצועית האם כך באמת צריכה להיות החלוקה?

משה גפני: זה באמת המצב?

משה גפני: האם הסיבה היא שהרשויות הערביות במצב הרבה יותר קשה?

אבי מעוז: הסיבה היא פשוטה.

אבי מעוז: יישובי קו עימות מקבלים בגלל שהם קו עימות.

אבי מעוז: ברור גם למה רשויות יהודיות באזור עדיפות א' שהן במצב סוציו-אקונומי נמוך מקבלות את המענק.

אבי מעוז: בגלל המצב הקשה של הרשויות הערביות הגענו איתן להסדר של כל מיני הטבות.

אבי מעוז: במסגרת ההסדר הזה באה הבקשה לאישורכם.

אלי גולדשמידט: אני מבקש להעמיד את פנייה מספר 63 להצבעה.

אלי גולדשמידט: הצבעה בעד – הרוב

אלי גולדשמידט: אני חושב שאנחנו לא מטפלים כמעט לחלוטין, בוודאי שלא ברמת הכנסת, בצד הכלכלי של נושא ההסכם עם הפלסטינים.

אלי גולדשמידט: אנחנו מתעסקים הרבה בצד הביטחוני והמדיני, אבל לא מתעסקים בצד הכלכלי, שיש לו הרבה משמעויות.

מרדכי מרדכי: תודה רבה.

אלי גולדשמידט: האם יש סטייה מהדברים שהובאו בפנינו אז או שזה העתק של מה שכבר דנו בו?

ברוך יפה נוף: בינתיים זה כבר עבר עיבוד מסוים.

ברוך יפה נוף: אז העברנו את ההצעה לאגף תקציבים ויחד איתם עשינו כמה תיקונים שנבעו מהתחייבויות שהיו קיימות.

משה גפני: אנחנו אישרנו כבר את ההעברה.

רחמים מלול: למרות שנאמר לנו שלא.

ברוך יפה נוף: יש לנו כאן תוספות לילדים במעונות יום – כ-500 מכסות, תוספת של 300 ילדים בפנימיות שחייבים להיות בפנימיות וכתוצאה מחוסר במכסות לא יכלו להכניס אותם.

רחמים מלול: באמצע שנת הלימודים?

ברוך יפה נוף: גם באמצע שנת הלימודים מחכים ילדים לסידור בפנימיות ויש לחצים על הלשכות לסדר אותם בפנימיות.

ברוך יפה נוף: בנושא הפיגור יש תוספת לסידור של 80 ילדים מפגרים בפנימיות.

ברוך יפה נוף: יש תור גדול יותר, אבל מצאנו פתרון ל-80.

ברוך יפה נוף: זה בהתאם לבקשה של הרשויות המקומיות.

ברוך יפה נוף: לגבי אבחון מפגרים, שלפי החוק צריך לאבחן אותם – התברר שיש רשימה גדולה של מפגרים, של כאלה ש"חשודים" בפיגור, שאי אפשר לעשות להם את האבחון שהחוק מחייב, על מנת לאבחן ולהכניס למוסד.

ברוך יפה נוף: גם לנושא הזה הוספנו תקציב.

ברוך יפה נוף: בהתאם לבקשה שהועלתה בוועדת הכספים – הרשויות המקומיות דיברו על קיצוצים שנעשו בתקציביהן.

ברוך יפה נוף: חיפשנו וראינו היכן נעשו קיצוצים כתוצאה מהקיצוץ שנעשה בתחילת שנת התקציב.

ברוך יפה נוף: החזרנו לשם את כל הקיצוצים במקומות האלה.

ברוך יפה נוף: לא היתה לנו אפשרות להוסיף בכל מקום, אבל לפחות ליישר את הקו ומה שקוצץ שיוחזר.

ברוך יפה נוף: זה מה שנקרא מוסדות פוסט-אשפוזיים.

ברוך יפה נוף: זה סעיף 231038– שירות לילד ולנוער - טיפול חוץ ביתי.

ברוך יפה נוף: מוציאים את הילד לכפר נוער או פנימיה.

ברוך יפה נוף: לנוער עבריין אנחנו נותנים תיגבור של כ-20 מקומות.

ברוך יפה נוף: אנחנו לא מקבלים בקשות מכפרי נוער.

ברוך יפה נוף: האינפורמציה שמוזרמת אלינו היא מה הדרישה של הרשויות המקומיות לסידור ילדים כאלה בפנימיות ולגבי אלה נתנו את התשובה.

עופר חוגי: האם יש מגמה במשרד העבודה והרווחה להקים פנימיות לחוסים לילדים חרדים?

עופר חוגי: עד כמה שידוע לי, היום, אין שום פנימיה לחוסים או לילדים מפגרים שהיא פנימיה דתית.

עופר חוגי: כמעט כל הפנימיות הן פנימיות מעורבות – בנים בנות, דתיים וחילוניים.

עופר חוגי: האם המשרד לוקח את העובדה הזאת לתשומת לבו?

משה גפני: אני גם מבקש שיאמרו לוועדה כמה מתוך ה-118 מיליון שקל שמועברים כאן מיועדים לאוכלוסיה החרדית?

ברוך יפה נוף: צריך לחלק את זה לשני חלקים: יש דברים מסוימים שמיועדים פרופר לאוכלוסיה החרדית ואפשר להצביע עליהם.

ברוך יפה נוף: ישנם דברים שאינם מיועדים לאוכלוסיה החרדית בלבד, אלא לכל עם ישראל והחרדים נהנים מהם בצורה משמעותית.

ברוך יפה נוף: לדוגמה – אם יש תוספת של 500 מקומות במעונות יום, חלק ניכר מזה הולך לאוכלוסיה החרדית, משום שאנחנו יודעים שיש בבני ברק ביקוש גדול למקומות האלה וכך גם במקומות אחרים.

ברוך יפה נוף: הדברים האלה ידועים, אבל אין לנו רישום במחשב שאומר שזה חרדים בלבד.

משה גפני: רק זה מה שצריך לעניין אותנו.

משה גפני: הילדים אצלנו סובלים, הם לא יכולים ללכת לפנימיות ולא למוסדות לחוסים.

ברוך יפה נוף: יש מפעל קמחא דפסחא - -

רחמים מלול: הנזקקים לקמחא דפסחא הם לאו דווקא חרדים.

יעקב ליצמן: הסעיף הזה מיועד לחלוקה על ידי חרדים, אבל לאו דווקא לחרדים.

שלמה מדינה: זה בנוי על סיוע לפנימיות ומוסדות ציבור בהיקף של 15 מיליון שקל.

יעקב ליצמן: כמה יש בסעיף של פנימיות לא חרדיות?

שלמה מדינה: הנתון הזה לא מונח לפניי.

משה גפני: בוודאי שלא, כי זה פי ארבעה.

משה גפני: ילד בפנימיה שאיננה חרדית מקבל פי ארבעה מילד בפנימיה חרדית.

משה גפני: בפנימיות שאינן חרדיות לא מקצצים, זה מגיע עם תקציב ואף אחד לא מדבר על זה.

משה גפני: בפנימיות החרדיות קיצצו ושר האוצר אמר במליאת הכנסת שהוא יחזיר את הקיצוץ ואז בטלויזיה שואלים מדוע תומכים בחרדים.

משה גפני: אבל למה בפנימיות החרדיות בלבד רואים את העוני?

יעקב ליצמן: עד עכשיו רק הפנימיות החרדיות לא קיבלו את הכסף, למרות שאישרנו את זה בפעם הקודמת.

משה גפני: בסוף, כשמביאים את זה לאישור, כותבים שזה על פי הסכם קואליציוני.

שלמה מדינה: בסעיף 231036 יש 10 מיליון לפנימיות.

יעקב ליצמן: זה לא מופיע בפנייה הזאת.

שלמה מדינה: מתוך התגבור הכולל שניתן למשרד העבודה והרווחה, שהוא 175 מיליון שקל, נשאלה שאלה מה צבוע לטובת האוכלוסיה החרדית.

שלמה מדינה: התשובה שלי היא ש-15 מיליון שקל הם תגבור לתחום של הפנימיות החרדיות.

שלמה מדינה: זה הועבר בגל הקודם.

יעקב ליצמן: אז זה לא נמצא כאן.

יעקב ליצמן: זאת אומרת שהכסף לא יועבר לפני פסח, לא בגלל שיש שביתה, אלא בגלל שזה לא הובא לאישור הוועדה.

יעקב ליצמן: זה הועבר לרזרבה, אבל האוצר לא רוצה לשחרר את הכסף.

משה גפני: חברי הכנסת החרדים שנמצאים כאן מותקפים באופן חמור ביותר.

משה גפני: אומרים לנו שאנחנו חבורת פרזיטים שיושבת בוועדת הכספים שלא עושה שום דבר ומה שמעניין אותנו זה רק הנושאים הממלכתיים.

משה גפני: מוסדות נאנקים ולא יכולים לשלם משכורות לפני פסח ואילו אנחנו מותקפים בתקשורת שאנחנו הסחטנים הכי גדולים, אך עד לרגע זה לא מעבירים את הכסף.

משה גפני: דה-הרטוך יושב ונותן הוראות.

ברוך יפה נוף: יש 60 מיליון שקל שהשנה עדיין לא הוציאו מהם פרוטה.

ברוך יפה נוף: היום קיבלנו טלפון ממשרד המשפטים ובא לציון גואל.

שלמה מדינה: לא.

שלמה מדינה: לא.

שלמה מדינה: הכסף הזה יצטרף לסך של כ-60 מיליון שקלים שמיועדים לטובת כל המערכת הזאת של מוסדות ציבור שבהם ילדים.

שלמה מדינה: יש איזשהו ויכוח עם משרד המשפטים ביחס לקריטריונים שקשורים לפעילות הזאת - -

יעקב ליצמן: של חרדים.

שלמה מדינה: רק על זה מדובר.

שלמה מדינה: יש סביב הנושא הזה איזשהו דו-שיח, גם עם היועץ המשפטי, כדי לקבל הכרעה ולדעת לאן פונים.

שלמה מדינה: אנחנו ממתינים להכרעה הזאת וזה ייעשה.

אלי גולדשמידט: אני מבקש שמישהו מכם ילך לבדוק את הנקודה הזאת ויחזור אלינו עם תשובה מוסמכת אם אכן הנושא של הקריטריונים לגבי אותם 15 מיליון שקל סוכם ואכן הכסף יכול מחר בבוקר לעבור לאן שהוא צריך לעבור.

אלי גולדשמידט: אני מבקש לקבל את התשובה במהלך הישיבה.

יעקב ליצמן: אני מבקש להוסיף לכך עוד שאלה – והיה שדה-הרטוך יגיד שהכל בסדר, האם יחלקו את הכסף מחר בבוקר או שיגידו שצריך עוד פנייה וכד'?

מירב שביב: הסכום שמיועד לפנימיות ומוסדות ציבור, גם חרדיות - -

יעקב ליצמן: הבעיה היא רק בפנימיות החרדיות, כי לאחרות כבר חילקו.

מירב שביב: אני רוצה להבהיר שהמילה "חרדיות" לא מופיעה במסגרת החוק ולכן אני מדייקת ואומרת – פנימיות ומוסדות ציבור.

מירב שביב: הסכומים נמצאים ברזרבה מכיוון שהיו חילוקי דעות עם משרד המשפטים.

מירב שביב: ברגע שיש אישור של משרד המשפטים שהקריטריונים הוסדרו ואין שום בעיה חוקית להעביר את התמיכה הזאת לפנימיות, אז צריך להעביר מהרזרבה וזה לא מצריך אישור של ועדת הכספים.

אלי גולדשמידט: זה מצריך הודעה של 21 יום?

מירב שביב: לא.

מירב שביב: זה אישור שנקרא "אישור חשב כללי".

שלמה מדינה: יש 10 מיליון שקלים נוספים לנוער מנותק חרדי שמצוי בסיכון.

שלמה מדינה: זו תוכנית מיוחדת שהוחל בה בצורה מדעית, בצורה מקצועית לחלוטין, כדי לנסות לגעת באוכלוסיית הנוער בסיכון, שלא זכה לתשומת לב ראויה עד כה במסגרת הפרוייקט הלאומי לילדים בסיכון.

שלמה מדינה: אני חושב שהסכום הזה לא מופיע בפנייה הזאת.

מירב שביב: הבקשה לגבי ה-10 מיליון שקל הוגדרה על ידי משרד העבודה וזה נמצא כרגע ברזרבה.

מירב שביב: לא.

מירב שביב: זה נושא שמחייב בחינה של משרד האוצר, כי היה איזשהו סקר שנעשה במשרד העבודה ועדיין לא מיצינו את הדיונים.

מירב שביב: הסכום הזה משוריין כרגע ברזרבה.

עופר חוגי: אבל אתם לא תעבירו את הכסף.

עופר חוגי: זו בדיוק השיטה – אתם לא רוצים לשלם.

מירב שביב: לא.

מירב שביב: כן.

מירב שביב: זה הופיע ברשימה הקודמת.

שלמה מדינה: אם אפשר לייחס ל"קמחא דפסחא" מאפיין חרדי, אזי גם הוא צבוע לחרדים.

שלמה מדינה: המשרד נוטל חלק במנהג של "קמחא דפסחא".

שלמה מדינה: פונים אלינו ארגונים ברחבי הארץ שעוסקים בתחום הזה ובמשרד יושבת ועדה מיוחדת שבוחנת את הפניות האלה ומעמידה אותם במבחן של קריטריונים מוגדרים.

שלמה מדינה: כל ארגון כזה מקבל, בהתאם להחלטה של הוועדה המקצועית, סכום כלשהו לטובת הפעילות הזאת.

שלמה מדינה: זה איננו אומר שהארגון בונה את כל פעילותו על תקציב של המשרד שלנו, אלא הוא בסך הכל נעזר בו.

שלמה מדינה: בוודאי.

שלמה מדינה: הכל תוקן.

דני ארטום: השר דיבר עם דה-הרטוך וקיבל או.

דני ארטום: קיי.

דני ארטום: בעל פה.

דני ארטום: נאמר לי שהאישור בכתב יגיע כנראה במשך היום.

דני ארטום: הדברים האלה נאמרו לי על ידי עוזר השר.

אנה שניידר: כן.

אנה שניידר: זו הודעה רשמית.

יעקב ליצמן: מה שמפריע לי הוא שמדובר על ילדים בסיכון.

יעקב ליצמן: יש 10 מיליון שקלים ברזרבה והעברה שלהם מצריכה אישור של ועדת הכספים.

יעקב ליצמן: בפניה הקודמת כבר אישרנו 118 מיליון שקלים.

יעקב ליצמן: מדוע את הכסף לפנימיות אנחנו נצטרך לאשר שוב, למרות שכבר אישרנו?

מירב שביב: בישיבה הקודמת בעצם התבקשתם לאשר את עצם ההעברה של אותם סכומים שהם סכומים קואליציוניים - -

משה גפני: אין דבר כזה.

מירב שביב: בפעם הקודמת אישרתם העברה של 118 מיליון שקל לתקציב משרד העבודה והרווחה.

מירב שביב: מכיוון שהפירוט לא הגיע למשרד האוצר כשהכנו את הפניה של העברת ה-118 מיליון שקל לרזרבה ומכיוון שעוד לא בחנו את הדברים ומשרד האוצר לא העביר אישור למשרד העבודה לגבי החלוקה, הפרדנו טכנית בין שתי ההעברות – בפעם הראשונה העברנו את כל הסכום לרזרבה במשרד העבודה.

מירב שביב: בפעם השניה, לאחר שקיבלנו את הרשימות ודנו בהן עם משרד העבודה, העברנו את התקציב.

מירב שביב: גם היום, כשהעברנו את הפניה הזאת, לחלק מהדברים עדיין לא היו לנו תשובות.

מירב שביב: לגבי ה-15 מיליון שקלים לפנימיות עדיין לא התקבל אישור של משרד המשפטים שמאפשר את העברת הסכומים ולכן הסכום הזה עדיין ברזרבה.

מירב שביב: לגבי החרדים אתם לא צריכים לאשר שוב, מכיוון שזה באותה רמת חוק.

מירב שביב: יש שתי תחנות מתחת לרמת חוק, שהעברה בין שתי תקנות לא מצריכה אישור של ועדת הכספים.

מירב שביב: כן.

יעקב ליצמן: אם כך מדוע זה לא כך לגבי ה-10 מיליון?

מירב שביב: הסכום הזה נמצא ברזרבה, שלהערכתי התקנות שנצטרך בסופו של דבר, אם יאושרו, לא יהיו באותה רמת חוק.

מירב שביב: לכן, ככל הנראה נצטרך להעביר את הסכום לאישור ועדת הכספים.

עופר חוגי: ב-1 בספטמבר התחילה שנת הלימודים.

עופר חוגי: אותם בתי ספר שמחזיקים ילדים בסיכון התחילו כבר לעבוד בחודש ספטמבר.

עופר חוגי: היום אנחנו כבר בחודש אפריל ומדברים על 10 מיליון שקלים שצריכים לעבור למוסדות האלה שצריכים לשלם לעובדים שלהם.

עופר חוגי: משרד העבודה אמר לאותם מוסדות לפעול ואילו משרד האוצר לא מעביר את הכסף ומבקש מהם להמתין.

עופר חוגי: האוצר למעשה אומר שהוא בעל הבית והוא שיקבע את הקריטריונים ואם מגיע להם או לא מגיע להם.

עופר חוגי: בעצם נציגת האוצר אומרת שיחכו עד שחיים פלץ יחליט אם החרדים הם בכלל בני אדם ויש להם ילדים בסיכון ורק אז יחליטו אם לאשר.

עופר חוגי: מתי יאשרו את הכספים האלה?

עופר חוגי: בסוף השנה או באיזשהו הסכם קואליציוני?

עופר חוגי: הם נאנקים.

שלמה מדינה: זה התחיל בשנה שעברה.

שלמה מדינה: בשנה שעברו התחילו עם מחקר בנושא הזה.

שלמה מדינה: יש סט של שאלונים שממלאים בתהליך של מיפוי של פנימיות חרדיות, שבהן גדלים הילדים האלה.

שלמה מדינה: זה כדי לנסות לאפיין את הילדים האלה ולעמוד אחר צורכיהם ולגבש תוכנית שמותאמת לצרכים.

שלמה מדינה: למיטב ידיעתי התוכנית הזאת החלה לקבל את התקצוב שלה לדברים שעלו כצרכים בסיסיים – לתשתיות וכד'.

שלמה מדינה: זה הלך לצרכים של מבנים וכד'.

ברוך יפה נוף: התמונה היא לא שחורה ולא לבנה, אלא משהו באמצע.

ברוך יפה נוף: בשנה שעברה הלכנו עם ארגון מסוים – "מתן" - על מנת שיקים את המוסדות האלה.

ברוך יפה נוף: זה ארגון שעובד עם משרד החינוך על לקדם נוער בלימודים.

ברוך יפה נוף: התחלנו לעבוד עם הארגון הזה, קיבלנו מהם תוכניות ולפי התוכניות האלה התחלנו להתקדם ושלחנו אנשי מקצוע לבצע סקר.

ברוך יפה נוף: בבדיקה התברר שצריך קצת לעצור את התנופה, משום שחלק מהמקומות הם כבר מקומות קיימים ומתוקצבים ולכן אי אפשר לבנות עליהם.

ברוך יפה נוף: לפיכך העסק הזה נעצר.

ברוך יפה נוף: הם מתוקצבים על ידי משרד החינוך והגישו גם לנו בקשה.

ברוך יפה נוף: ברגע שהדבר הזה התברר היינו צריכים לעצור ולעשות חשיבה מחדש.

ברוך יפה נוף: כתוצאה מכך הכספים האלה ברזרבה.

עופר חוגי: צריך לזכור שמדובר בילדים בסיכון, אותו מוסד מתוקצב על חלק מסוים מהפעילות על ידי משרד החינוך.

עופר חוגי: אבל היות שיש גם קריטריון של ילדים בסיכון, משרד העבודה והרווחה לא מתקצב בנימוק שהמוסד מקבל ממשרד החינוך.

עופר חוגי: צריך שיהיה ברור שמוסד כזה צריך לקבל תקציב ממשרד החינוך עבור שעות כמו לכל ילד וממשרד העבודה עבור הפעילות למען הילדים בסיכון.

ברוך יפה נוף: מדובר במסגרות חדשות מיוחדות לעניין הזה, אבל מביאים לי מוסדות שכבר קיימים.

ברוך יפה נוף: אם הם נמצאים, הם לא נמצאים על התקציב של המשרד.

ברוך יפה נוף: הם נמצאים בתקציב של משרד החינוך וזו הבעיה של הכפילות.

רחמים מלול: משרד החינוך מתקצב את שעות ההוראה בלבד.

רחמים מלול: לפיכך זה לא מהווה כפל, כי הילד שוהה בפנימיה 24 שעות.

אמנון כהן: מדוע הכספים הללו מעוכבים כרגע?

מירב שביב: משרד האוצר רוצה לברר את אותן תהיות שמר יפה-נוף העלה פה, לראות את הסקר שנעשה ולדון בזה.

מירב שביב: אני לא יכולה להעריך.

יעקב ליצמן: אני מציע שאנחנו נאשר היום את הבקשה ובפנייה הבאה של משרד העבודה והרווחה אנחנו נעכב את הבקשה עד שיאשרו גם את הנושא הזה.

משה גפני: אני לא מבין את המצב, הרי אנחנו מדברים על משרד העבודה והרווחה שבראשו עומד השר אלי ישי.

משה גפני: אני פונה לרפרנטים באוצר ואני מאוד מבקש להוריד את המושג של "הסכם קואליציוני", גם אם היינו בקואליציה – מה גם שאנחנו לא בקואליציה.

משה גפני: לפני התקציב הגענו להסדרים עם שר האוצר.

משה גפני: משרד האוצר הביא תקציב ובכל מה שקשור למגזר החרדי הוא קיצץ – הוא קיצץ במשרד החינוך, במשרד העבודה והרווחה.

משה גפני: במשרד החינוך התקציב למגזר החרדי הוא לפחות שליש מאשר במגזר הכללי ולפי הודעת משרד החינוך זה אפילו רבע.

משה גפני: כלומר, ילד במגזר החרדי מקבל שליש ממה שמקבל ילד אחר.

משה גפני: אנחנו מפלגה אופוזיציונית והאוצר חושש מהעניין הזה.

משה גפני: האוצר חושב שאם הוא יסדר את התקציב באופן מסודר, אנחנו נבוא עם עוד דרישות.

משה גפני: הודענו לפני התקציב הקודם שאנחנו מבקשים שהנושא יוסדר.

משה גפני: לגבי הנושא של כפל תמיכות – צריך לזכור שכל ילד לא חרדי שמתוקצב על ידי משרד העבודה והרווחה, מקבל תקציב ממשרד החינוך על שעות הלימוד והוא גם מקבל כל מיני דברים אחרים כמו תשתיות – הוא הולך על כביש ומדרכה.

משה גפני: גם הילד החרדי מקבל תקצוב ממשרד החינוך, אבל הוא לא מקבל כאשר הוא נמצא בסיכון.

משה גפני: את זה דה-הרטוך לא מבין.

אלי גולדשמידט: אני מבקש להעמיד את בקשה מספר 65 להצבעה.

אלי גולדשמידט: הצבעה בעד – הרוב

החלטה: פניה מספר 57.

דן זייצ'ק: שר האוצר ושר החלקאות החליטו לתגבר את הפיקוח הווטרינרי ופיטוסניטרי ב-13 מיליון שקלים.

רחמים מלול: של יחידת הפיצוח?

דן זייצ'ק: עדיין לא הוחלט אופן קיום היחידה הזאת, יש שלוש אלטרנטיבות.

דן זייצ'ק: סוכם שמשרד החקלאות יגבש את העמדה שלו בנושא המשך הפיקוח ובינתיים במהלך חצי שנה יחידת הפיצוח תתוקצב במתכונתה הקודמת ועד יוני יוחלט איך היא תמשיך לעבוד בעתיד.

דן זייצ'ק: בחודש יוני נבוא עם פנייה משלימה.

רחמים מלול: הכוונה היא לבטל את היחידה הזאת?

דו זייצ'ק: יש שלוש אלטרנטיבות: 1.

דו זייצ'ק: שהיחידה תמשיך במתכונתה הנוכחית; 2.

דו זייצ'ק: שהיחידה תאוחד עם יחידת הפיקוח --

דן זייצ'ק: הפיקוח הוא של מועצות הייצור.

דן זייצ'ק: אם יוחלט לאחד, הפעילות של היחידה תעשה דרך יחידת הפיקוח.

דן זייצ'ק: הממשלה החליטה במסגרת החלטות התקציב לבטל את יחידת הפיצוח.

דן זייצ'ק: אחר כך סוכם שהתקציב שהיה 17 מיליון שקלים יצומצם ל-13 מיליון ולא הוחלט אם היא תאוחד עם רשויות הפיקוח של מועצות הייצור או שהיא תאוחד עם הפקחים של הגנת הצומח והשירותים הווטרינריים או שהיא תישאר כיחידה עצמאית – יחידת הפיצוח.

אמנון כהן: מתי תחליטו?

דן זייצ'ק: משרד החקלאות מגבש את העמדה שלו והוא אמור להגיש אותה למשרד האוצר.

דן זייצ'ק: ביוני אנחנו נבוא עם הפניה המשלימה – של ה-6.5 מיליון שקל הנוספים – ונתקצב את זה בהתאם להחלטה.

דן זייצ'ק: אני לא יודע מה קורה עם זה.

רחמים מלול: השאלה המרכזית היא אם היחידה עובדת.

דן זייצ'ק: בשנה שעברה היקף הפעילות היה 17 מיליון שקלים.

דן זייצ'ק: יש עכשיו 78 עובדים, כי חלק מהם הוחזרו לעבודה.

אלי גולדשמידט: אני מבקש להעמיד את פניה מס' 57 להצבעה.

אלי גולדשמידט: הצבעה בעד - הרוב

החלטה: פניה מספר 61 – שינויים פנימיים בתקציב הפיתוח של אגף המכס.

יוליה אלברטון: בפניה הזו מבקשים לעשות שינויים פנימיים בתקציב הפיתוח של משרד האוצר ושל אגף המכס בפרט.

יוליה אלברטון: מדובר בהעברה מתקנה לתקנה לצורך היערכות במבנה החדש של המכס בחיפה.

יוליה אלברטון: בבית המכס ביפו עושים מעבר בין יחידות.

אלי גולדשמידט: הצבעה

החלטה: תיקונים לתקנון הבורסה

איוור קרשנר: יושב ראש ועדת המשנה לשוק ההון ביקש שהוועדה תאשר את המלצתה לגבי התאמת הגדרות לגבי החזקת הציבור בכללי שימור.

איוור קרשנר: מוצע להתאים את זה להגדרה שמופיעה בכללי הרישום.

אנה שניידר: מתאימים את התקנון למונחים שמופיעים בחוק החברות החדש.

אנה שניידר: זה לא קשור לזה.

אלי גולדשמידט: אני מודה לכל המשתתפים, הישיבה נעולה.